MFCซื้อไฮ-ดิวิเดนด์รับไอแพด
MFC จัดแคมเปญซื้อกองทุนเอ็มเอฟซีไฮ-ดิวิเดนด์ ยอด 8 ล้านบาท รับไอแพด พร้อมโชว์ 3 ปีปันผลกว่า 808 ล้านบาท หรือหน่วยละ 12.40 บาท
9 พ.ค. 2555

MFC จัดแคมเปญซื้อกองทุนเอ็มเอฟซีไฮ-ดิวิเดนด์ ยอด 8 ล้านบาท รับไอแพด พร้อมโชว์ 3 ปีปันผลกว่า 808 ล้านบาท หรือหน่วยละ 12.40 บาท
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี กล่าวว่า  ระหว่างวันที่ 2 พ.ค.-29 มิ.ย.2555 เอ็มเอฟซีได้จัดแคมเปญสำหรับการลงทุนในกองทุนเปิดเอ็มเอฟซี ไฮ-ดิวิเดนด์ ฟันด์ (HI-DIV)  โดยทุกๆ ยอดการลงทุนใหม่ 8 ล้านบาทบาท เมื่อลงทุนครบ 180 วัน จะได้รับ The New iPad Wifi 16GB 1 เครื่อง และเมื่อลงทุนต่อเนื่องครบอีก 120 วัน จะได้รับเพิ่ม iPhone 4S 16GB หรือ Samsung Galaxy Note หรือ Sony 40” LED TV โดยสามารถเลือกได้อย่างใดอย่างหนึ่ง  
กองทุน HI-DIV น่าสนใจสำหรับผู้ที่สนใจลงทุนในหุ้น จากผลการดำเนินงานที่ชนะเกณฑ์มาตรฐานของกองทุนมาโดยตลอดทุกช่วงเวลา และการจ่ายเงินปันผลรวมกว่า 808.45 ล้านบาท หรือ 12.40 บาทต่อหน่วยลงทุนในช่วงปี 2552-2555  ซึ่งเป็นผลมาจากการคัดเลือกหุ้นที่มีการจ่ายเงินปันผลดี และเหมาะสมกับภาวะตลาด โดยคาดว่าแนวโน้มตลาดหลักทรัพย์ยังมีแนวโน้มที่เป็นขาขึ้น เนื่องจากการฟื้นตัวของเศรษฐกิจ และการขยายตัวของกำไรที่โดดเด่นของบริษัทจดทะเบียน
สำหรับผลการดำเนินงานของกองทุนย้อนหลัง ณ วันที่ 27 เม.ย.2555 เท่ากับ 18.24% ขณะที่เกณฑ์มาตรฐานกองทุนอยู่ที่ 12.59% ผลงานกองทุนเปิด HI-DIV ย้อนหลัง 6 เดือนเท่ากับ31.56% ขณะที่เกณฑ์มาตรฐานกองทุนอยู่ที่ 24.52% ผลงานกองทุนเปิด HI-DIV ย้อนหลัง 1 ปีเท่ากับ 19.91% ขณะที่เกณฑ์มาตรฐานกองทุนอยู่ที่ 10.81% ผลงานกองทุนเปิด HI-DIV ย้อนหลัง 3 ปีเท่ากับ 184.55% ขณะที่เกณฑ์มาตรฐานกองทุนอยู่ที่ 146.45% และผลงานกองทุนเปิด HI-DIV ย้อนหลังตั้งแต่จัดตั้งกองทุนเท่ากับ 227.04% ขณะที่เกณฑ์มาตรฐานกองทุนอยู่ที่ 163.97%